Kazimieras Krapauskas

Kazimieras Krapauskas (1925 m. Vaičaičiai, dab. Skuodo raj.) – Lietuvos tautodailininkas, medžio drožėjas, kalvis. 

 Biografija 

K. Krapauskas gimė 1926 m. malūnininko dukters ir caro kareivio šeimoje. Su žmona mokytoja, kilusia iš Aukštaitijos, turėjo tris sūnus.Vaičaičiai: sklidini šventumo ir giedros ve.lt 2009-10-28 

 Kūryba 

K. Krapausko sodyba stovi šalia Vaičaičių Šv. Onos bažnyčios, kurią statė jo giminės. Labiausiai žemaičio troba žmones traukė savo unikalumu:Krapauskio Vaičiulena, Skuodo r. grazitumano.lt iš lauko pusės išmušta kilimais, kuriuos keistuoliui dovanojo žmonės arba už nemenkus pinigus pats pirko. Troboje įstatyti senieji bažnyčios langai, atlikę nuo remonto. Pasak tautodailininko, jis skobė šventųjų skulptūras, pastatęs jų Žemaitijoje per šimtą. Kaip ir jo senelis, daręs brikas, keturiasdešimt metų buvo kalvis. Drožti pradėjo nuo medžių gumbų ir šaknų, vėliau ėmėsi žmonių veidų, skulptūrų drožybos, padarė ne vieną didelį kryžių. Prisiminė išskirtinį kryžių, ant kurio užrašė: „Žmogau, ar tu naftą valdai Mažeikių, ar šiukšlyną, vis tiek susitiksim“. 

K. Krapausko darbai daugiausiai pastebimi Žemaitijoje – sodybose, parkuose, kapinėse, prie bažnyčių, pakelėse.Juozas Šorys [Kuo svari Skouda boužė? Skuodo rajono etnokultūros apžvalga]. Kuo garsus Kazimieras Krapauskas? 81-82 p. Originalus kryžius Lietuvos kankiniams atminti stovi prie Grūstės kapinių. Kitas didžiulis jo darbas – Ylakių seniūnijoje, gretimoje Pašilėje pastatyta Šv. Kazimiero koplyčia (telpa 15 žmonių). Skirta kaimo žmonių atminimui, papuošta karalaičio Kazimiero statula. Kraštiečiui kompozitoriui Broniui Jonušui atminti pastatė stogastulpį Pašilėje, dedikavo Ylakaičių koplyčią.

K. Krapausko darbuose vyrauja tradicinio liaudies meno temos, pastebima savita ornamentika ir stilistika. Jis dalyvavo tautodailininkų drožybos kūrybinėse stovyklose ir seminaruose, kur drožė stogastulpius, kaldino saulutes ir kitus metalinius daiktus sukurtoms skulptūroms, kelio rodyklėms,Juozas Vyšniauskas. Plenerai, kūrybinės stovyklos Skuodo rajone 1975–2003 m., kalvių varžytuvėse (Arklio muziejuje Anykščių raj.).Muziejus gyvas tradicinėmis šventėmis ir amatais. Kalvi, nukalki mums laimės pasagas 1975 m. Perlojoje (Varėnos raj.), „Čiurlionio kelyje“ pastatyta jo monumentalioji skulptūra „Obeliskas" (su kalviu Vytautu Jaručiu). Mažeikių Švč. Jėzaus Širdies bažnyčios šventoriuje stovi jo kryžius tautos kančių atminimui (1993 m.).LGGRTC. Paminklai. Mažeikiai Drožybos meistro kūrinių turi ekspozicijoje ir yra įtraukęs į savo leidinius Skuodo muziejus.

 Bibliografija 

 Skuodo muziejus. Leidinys „Medžio drožinių rinkinys“, 2017.
 Driskius KIaudijus. Kryžių meistras // Katalikų pasaulis. 1995. Nr. 3. P. 32, iliustr. - Kazimieras Krapauskas.
 Juodytė Gražina. Kazimiero kryžiai // Vakarai. Klaip., 1991. Nr. 4. P. 54-56, iliustr. - Kazimieras Krapauskas.

 Šaltiniai 

Kategorija:Lietuvos tautodailininkai
Kategorija:Lietuvos medžio drožėjai